কৃষি সম্প্রসারণ অধিদপ্তরের সাবেক মহাপরিচালক কৃষিবিদ হামিদুর রহমান সমকালকে বলেন, পাটকাঠি হার্ডবোর্ড তৈরিতে ব্যবহার হয়। পাটকাঠির ছাই কমপিউটার প্রিন্টারের দামি কালি হিসেবে কাজে লাগছে। দেশে বছরে তিন হাজার টন পাটকাঠি তৈরি হয়- যা জ্বালানি কাজে লাগে। কাগজশিল্পে পাটের ব্যবহার বাড়ছে। কাগজশিল্পের জন্য একটি গাছ থেকে কাঠ পেতে সময় লাগে আট থেকে দশ বছর। অথচ মাত্র এক মাস বয়সী পাটগাছ দিয়েই কাগজ তৈরি সম্ভব। এটি যেমন ব্যয়সাশ্রয়ী, তেমনি সহজলভ্য। তিনি বলেন, পাট দিয়ে কাগজ তৈরি করলে গাছ রক্ষা পাবে। পরিবেশের ভারসাম্য রক্ষা পাবে। পাটের পাতা শাক ও স্যুপ হিসেবেও জনপ্রিয়। তাই পাটপাতা রফতানির সুযোগ রয়েছে। থাইল্যান্ড, চীন ও জাপানে এ স্যুপের বেশ কদর রয়েছে।